Խուխ-Խոտո

**Խուխ-Խոտո** (), ինքնավար շրջան Ներքին Մոնղոլիայում (Չինաստանի Ժողովրդական Հանրապետություն)։ Ներքին Մոնղոլիայի վարչական, տնտեսական և մշակութային կենտրոնն է։

### Կլիմա
Խուխ-Խոտոյում տիրում է Խիստ ցամաքային կլիմա մուսոնային գծերով։



## Պատմություն
Մին դարաշրջանի կայսրության ժամանակներից այստեղ բնակություն են հաստատլ չինացիները, որոնք այս վայրին տվել են Գույխուա անվանումը։ XVI դարում (մոտ 1580 թվականին) Ալթան խանը այստեղ հիմնադրեել է մոնղոլական Խուխե-Խոտո քաղաքը (որը ռուսերեն թարգմանվում է որպես «երկնագույն քաղաք» կամ «կապույտ քաղաք»), որը շուտով դարձել է կարևոր քաղաքական, առևտրային, կրոնական (տիբեթյան բուդդիզմ) և մշակութային կենտրոն։

18-րդ դարի վերջում Հին քաղաքից 4 կմ դեպի հյուսիս հիմնադրվել է չինական նոր Սույուան քաղաքը։ Հին և Նոր քաղաքները հետագայում միավորվել են Գույսույ ընդհանուր անվան տակ։ 1922 թվականին քաղաքով անցել է Պեկին-Բաոտոու երկաթուղին։ 1928 թվականին քաղաքը դարձել է նորաստեղծ Սույուան նահանգի մայրաքաղաքը։ Ճապոնական օկուպացիայի ժամանակ այստեղ էր գտնվում Մենցզյան պետության մայրաքաղաքը։

1954 թվականին Սույուան նահանգը լուծարվել է, իսկ Խուխ-Խոտո անվանումով վերանվանված քաղաքը մտել է Ներքին Մոնղոլիայի ինքնավար շրջանի կազմի մեջ։

## Վարչատարածքային բաժանում
Խուխ-Խոտո քաղաքային շրջանը բաժանվում է 4 շրջանի, 4 գավառի, և 1 խոշունի.

## Տնտեսություն
Խուխ-Խոտոն «Չինաստան-Մոնղոլիա-Ռուսաստան տնտեսական միջանցքի» լոգիստիկ հանգույց է (Թիենծին-Պեկին-Խուխ-Խոտո-Մոնղոլիա-Ռուսաստան տրանսպորտային միջանցք): China Telecom ընկերության ամպային հաշվարկների տեղեկատվական գոտին գտնվում է քաղաքում:

### Արդյունաբերություն
Խուխ-Խոտո քաղաքային շրջանում կան նավթավերամշակման գործարան, Yili Group-ի և Mengniu Dairy-ի կաթնամթերքի գործարաններ, Tetra Pak-ի փաթեթավորման գործարաններ:

Խուխ-Խոտոյում գտնվում է 6-րդ ԳՀԻ-ն («Հեսի» Չինական քիմիական և մեքենաշինական կորպորացիա)՝ China Aerospace Science and Industry Corporation ընկերության ստորաբաժանումը:

## Տրանսպորտ
### Օդային
Խուխ-Խոտո քաղաքային շրջանում են գտնվում Խուխ-Խոտո Բայտա միջազգային օդանավակայանը և «Շենլե» նոր միջազգային օդանավակայանը:

### Ռելսային
Խուխ-Խոտոյի մետրոպոլիտենը բացվել է 2019 թվականի դեկտեմբերին։

Կարևոր նշանակություն ունեն Շալյան լոգիստիկական պարկից դեպի Ռուսաստան և Արևմտյան Եվրոպա բեռնափոխադրումները (ավտոմեքենաների, կենցաղային տեխնիկայի և այլ ապրանքների արտահանում):

## Տեսարժան վայրեր
մինի|Հինգ աշտարակ տաճար
Խուխ-Խոտոյի հիմնական տեսարժան վայրերից են.

* Դաչժաո վանք. հիմնադրվել է 1557 թվականին Ալթան խանի կողմից, շինարարությունն ավարտվել է 1579 թվականին։ Հենց այս տաճարի շուրջն էլ առաջացել է քաղաքը։
* Հինգ աշտարակների տաճար կամ Ուտա տաճար. կառուցվել է 1732 թվականին, այնտեղ պահվում է ավելի քան մեկուկես հազար Բուդդայի արձան։
* Չժաոջունի դամբարան. Դամբարանաբլուր է, որտեղ թաղված է Վան Չժաոցզյունը։
* Մեծ մզկիթ. մզկիթ է, որը կառուցվել է 1639 թվականին։
* Ներքին Մոնղոլիայի թանգարան. թանգարան է, որտեղ ցուցադրվում են դինոզավրերի բրածոներ, քոչվորների կենցաղային իրեր և արվեստի գործեր, այդ թվում՝ ժամանակակից։
* Քուանսյանցզ. նրբախորտիկների փողոց
* Սայշան. հին փողոց
* «Դաշենկույ». առևտրական տան թանգարան

## Քույր քաղաքներ
*  Ռուսաստան Ուլան-Ուդե
* (Մոնղոլիա) Ուլան Բատոր

## Պատկերասրահ

## Ծանոթագրություններ

## Գրականություն
* 
* Хух-Хото // Словарь современных географических названий

Կատեգորիա:16-րդ դարում հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Ներքին Մոնղոլիա
Կատեգորիա:Չինաստան
Կատեգորիա:Չինաստանի Ժողովրդական Հանրապետություն
Կատեգորիա:Չինաստանի բնակավայրեր
Կատեգորիա:Չինաստանի քաղաքային շրջաններ
Կատեգորիա:Չինաստանի քաղաքներ
Կատեգորիա:Քաղաքներ